# Referat af den ordinære generalforsamling i Dansk Filosofisk Selskab, den tredje marts 2017

Generalforsamlingen blev afholdt på Aarhus Universitet, DPU i Emdrup den 3/3/2017.

## Dagsorden

[1.] Valg af dirigent.

[2.] Godkendelse af dagsorden.

[3.] Godkendelse af referat af forrige generalforsamling.

[4.] Valg af referent.

[5.] Formandens beretning.

[6.] Kassereren fremlægger regnskab og budget til godkendelse.

[7.] Bestyrelsen fremlægger til generalforsamlingens beslutning sit forslag mht. hvilke institutioner og foreninger, der skal have ret til at udpege medlemmer til bestyrelsen, sammen med eventuelle forslag herom indsendt af medlemmerne.

[8.] Behandling af evt. indkomne forslag fra medlemmerne eller bestyrelsen

[9.] Valg af medlemmer til bestyrelsen.

[10.] Fastsættelse af kontingent for det følgende år.

[11.] Valg af to revisorer for det indeværende år.

[12.] Evt.

### Ad .1 Valg af dirigent.

Velkomst ved Søren Riis.

Carsten Fogh Nielsen vælges som dirigent.

Dirigenten konstaterer, at generalforsamlingen er rettidig indkaldt.

### Ad 2. Godkendelse af dagsorden.

Dagsorden godkendt

### Ad 3. Godkendelse af referat af forrige generalforsamling.

Referatet har ligget tilgængeligt på hjemmesiden. Referatet er godkendt.

### Ad 4. Valg af referent.

Adam Diderichsen vælges

### Ad 5. Formandens beretning.

Formand, Asger Sørensen, holder beretning. Se bilag 1.

Efter spørgsmål fra salen præciserer formanden, at forlaget Brill fremover står for at sende numre af Yearbook til medlemmerne, og at Yearbook kommer til at indgå i relevante forskningsdatabaser.

Medlemslisten på hjemmesiden fungerer ikke. Formanden præciserer, at det stadig er intentionen, at den kommer til at virke.

Dirigenten takker formanden for beretningen.

### Ad 6. Kassereren fremlægger regnskab og budget til godkendelse.

Beretning ved kasserer Peter Storm-Henningsen. Se selvstændigt bilag for regnskab og budgetforslag (Bilag 2).

Regnskab for 2016

Regnskabet indeholder en stor trykkeregning til Museum Tusculanum. Der er dog tale om en engangsudgift af en størrelse, foreningens økonomi godt kan bære.

Næste år kommer der to regninger til webhotel. Den tidligere regning blev betalt allerede i 2015 og optræder derfor i regnskabet for dette år.

Budget for 2017:

Medlemmer: Der er en del, der har meldt sig til årsmødet som medlemmer, men uden at have betalt, måske fordi de tror, at det er nok at melde sig til betalingsservice. Der vil derfor formodentlig komme en del ekstra medlemmer, efterhånden som folk får betalt.

Tilmeldingen til BS har krævet nogle ekstra administrative procedurer, herunder medlemsnumre.

Spørgsmål fra salen: Hvad med behovet for midler til fremtidige årsmøder? Svar: vi holder fortsat årsmødet ude af budgettet. Man kan være bekymret for, om regnskabet er robust nok til at modstå en eventuel hæftelse for et underskud ifm. årsmøder. Formanden mener dog, at selskabets økonomi er bæredygtig, selv i en situation, hvor selskabet kommer til at afholde enkelte udgifter ifm. årsmødet.

Regnskab og budget godkendes.

### Ad 7. Bestyrelsen fremlægger til generalforsamlingens beslutning sit forslag mht. hvilke institutioner og foreninger, der skal have ret til at udpege medlemmer til bestyrelsen, sammen med eventuelle forslag herom indsendt af medlemmerne.

Bestyrelsen foreslår, at de samme institutioner, som allerede er indstillingsberettigede, også fortsat skal være det.

Forslaget vedtages.

### Ad 8. Behandling af evt. indkomne forslag fra medlemmerne eller bestyrelsen

Ingen indkomne forslag

### Ad 9. Valg af medlemmer til bestyrelsen.

Finn Collin, Lars Binderup, Esther Oluffa Pedersen, Asger Sørensen, Peter Storm-Henningsen Jon Rostgaard Boisen og Louise Jensen genopstiller som valgte medlemmer af bestyrelsen.

Thomas Schwarz Wentzer genopstiller ikke.

De genopstillede vælges.

### Ad 10. Fastsættelse af kontingent for det følgende år.

Bestyrelsen foreslår, at de nuværende takster fastholdes: 350 med BS, 400 uden, halv pris for studerende.

Forslaget godkendes.

### Ad 11. Valg af to revisorer for det indeværende år.

Erik Bendtsen og Nikolaj Nottelmann genopstiller og vælges.

### Ad 12. Evt.

Generalforsamlingen takkede arrangementskomiteen for årsmødet for deres store indsats.

# Bilag 1: Formandens beretning

Årsberetning

Mit første hele år som formand og det har været præget af fire sager. Og så er der lige dukket en femte sag op for et par dage siden.

1. Redning af DYP
2. Oprettelse af BS og medlemskampagne, som Peter især har stået for
3. Genoptagelse af samarbejde med Dansk Magisterforening DM
4. Forberedelse af DPU årsmødet
5. Filosofiske anmeldelser
6. Tak

Ad 1. Forlaget Museum Tusculanum (MT), der har udgivet DYP siden i hvert fald 1980’erne, besluttede i efteråret 2015 ikke at søge FKK om midler til fortsat udgivelse. Umiddelbart efter sidste årsmøde havde chefredaktøren Finn Collin og jeg møde med MT, men det ændrede ikke noget. I tiltro til at DYP faktisk var bevaringsværdig med mere end 50 år på bagen (etableret 1964), skrev vi i marts sidste år til fire, nærmest tilfældigt udvalgte, store internationale forlag de Gruyter, Taylor & Francis, Peter Lang og Brill og beskrev situationen – dvs. vi var Danmarks ældste filosofi tidsskrift, men at vi var smidt ud af vores forlag pga. få abonnenter og vi ingen penge havde. Det gav i sidste ende tre konkrete tilbud, der ikke forudsatte FKK støtte. Brill’s tilbud var klart det bedste, og vi underskrev kontrakterne i juni for fem år. Ved den lejlighed blev DFS formelt ejer af DYP, og Finn fik kontrakt på at være chefredaktør. DFS forpligtede sig til at aftage 100 eksemplarer af DYP til vores medlemmer. Og vi måtte acceptere, at der ikke bliver DYP for medlemmerne i 2015-16. Hvis der ønskes refusion, kan man henvende sig til kassereren. Til gengæld er DYP reddet for fremtiden, tror vi.

Siden har det været indkøring i Brill’s systemer, og der har taget noget tid, men vi skulle være klar nu med hjemmeside, upload system mm. Som det sidste har vi overtaget MTs DYP arkiv, hvor Brill nu har fået et sæt tilbage fra bind 25, 1990 til scanning, og de vil også gerne scanne resten, alt sammen for at gøre DYP mere attraktiv som vare. Ud over Finn som chefredaktør har jeg fået tildelt titlen ’managing editor’. og Jacob Rendtorff fra RUC har påtaget sig at være review editor. DFS’ ejerskab af DYP udtrykkes formelt ved at de medlemmer af bestyrelsen, som er udpeget af universiteterne, udgør den lokale editorial board. Et internationalt editorial board er også i støbeskeen. Bind 50 udsendes her i foråret som temanummer om Kant’s evige fred med bidrag fra en international konference her på DPU i efteråret 2015 og med undertegnede som gæsteredaktør. Bind 50 tilsendes medlemmer i året 2016-17, altså dem, der er medlemmer nu. Finn vil fortsætte med DYP og i bestyrelsen, og det er fint – sidste år gjorde vi ham jo til æresmedlem.

Ad 2. Peter Storm Henningsen overtog kassen efter Lars Binderup ved sidste generalforsamling, og det har været en stor opgave, han har påtaget sig. Overfor Brill har vi forpligtet os til at aftage 100 stk DYP til medlemmerne, og omk. 80 årsmødedeltagere har angivet at være medlemmer, så måske når vi i hus. Midler til at skaffe medlemmer har været to: a. Medlemskampagne og b. Betalingsservice. Det grundlæggende problem har været, at vi gennem årene ikke har haft kræfter til at rykke folk, der glemmer at betale kontingent, og derfor mister vi medlemmer hele tiden. Så vi skal have nye medlemmer, have de gamle tilbage i folden og alle skal tilmeldes BS, så vi ikke mister medlemmerne igen, men bygger op år for år, når DFS rejser rundt i landet. Denne store opgave har Peter påtaget sig at styre. En stor tak til ham og han genopstiller heldigvis til bestyrelsen.

Ad 3. Heldigvis fik vi i foråret en ny medhjælp hos DM efter Louise – det er Sofie Westphal Pedersen, som har siddet ved registreringen og har i samarbejde med Peter har trukket et stort læs med udsendelse af mails, gennemgang at adresselister og som har været sparring for Peter med indkøringen af BS. En tak til Sofie. Og ikke mindst en stor tak til nu afdøde Charlotte Paludan, der som medlem af DMs repræsentantskab fik genoprettet DFSs samarbejde med DM, og til den nu fratrådte administrationschef hos DM, Lars Meibom, som har været med hele vejen fra 2011 og i foråret sikrede ansættelsen af Sofie. Stadig har vi dog ikke fået fornyet vores kontrakt med DM – det bliver en opgave for den nye bestyrelse.

Ad 4. Forberedelsen af DPU involverer ikke mig som formand, men jeg skylder at sige, at vores system til registrering af oplæg og automatisk generering af pdf program – det er simpelthen genialt!! En stor tak til den svensks filosof, Set Lonnert, som har udtænkt og programmeret det. Som medlem af arrangementskomiteen har jeg imidlertid haft nogle oplevelser, som måske varsler noget om fremtiden for videnskabelige selskaber som vores. Den traditionelle model har været, at værterne med glæde betaler for hovedtalere, maden betaler folk selv for, og ikke-medlemmernes betaling for deltagelse til værterne stort set dækker kaffen for alle, dvs. også medlemmer, som deltager gratis. For første gang har det ikke været muligt at fastholde den model i år, dvs. DFS er økonomisk involveret i årsmødet, og derfor må bestyrelsen finde nye modeller for at begrænse risici. Det vi ser, er, at universiteterne ikke længere ser relevansen i at holde kollegiale videnskabelige foreninger og selskaber kørende. De betragtes som eksterne og private, og de nye universitetsledelser ser ingen ære i at huse lavbudget non-profit årsmøder og konferencer.

Ad 5. Jeg fik lige en mail her for nogle dage siden fra Finn Jespersen, mangeårig formand for Filosofilærerforeningen i Gymnasium og HF, bestyrelsesmedlem i DFS og – vigtigt her – initiativtager til en af DFSs succeshistorier, tidskriftet *Filosofiske anmeldelser*, der i nu fire år har bragt anmeldelser af filosofisk litteratur udkommet på dansk, skrevet af filosofistuderende og færdige kandidater, og som fx bruges systematisk af bibliotek.dk. Her har Finn virket som chefredaktør med understøttelse og assistance af Louise Jensen, og den sørgelige meddelelse er, at Finn nu trapper ned og overlader posten til… ja, det ved vi endnu ikke, men interesserede kan melde sig og gerne som medlem af bestyrelsen! Så en stor tak til Finn for den store indsats for dansk filosofi i mange år. Også stor tak til Louise, der som redaktionssekretær har været med fra starten sørget for at *Filosofiske anmeldelser* faktisk udkom og stadig udkommer, og desuden har oprettet og vedligeholdt boglisten på DFS hjemmesiden fra første færd, og sørget for, at anmelderne fik de ønskede bøger og holdt dem fast på deres aftaler. Et stort arbejde og en stor tak – gennem næsten fem år.

Ad 6. Endelig en tak til Mathias Mark Christensen, der meldte sig under fanerne forrige år og har redigeret DFS nyhedsbrev og vedligeholdt DFS kalender siden. En tak også til sekretær Andreas Beck Holm og næstformand Søren Riis for stabil støtte og god opbakning – den skal der nok blive brug for også i fremtiden.

# Bilag 2: Regnskab og budget

|  |  |  |
| --- | --- | --- |
| **DANSK FILOSOFISK SELSKAB**  **Generalforsamlingen marts 2017** |  |  |
| **Regnskab for 2016** |  |
| **Indtægter**  Kontingenter 4 à 400 kr. | 1.600,00 |
| Kontingenter 47 à 350 kr. | 16.450,00 |
| Kontingenter 1 à 200 kr. | 200,00 |
| Kontingenter 28 à 175 kr. | 4.900,00 |
| I alt | 23.150,00 |
| **Indtægter i alt** |  | **23.150,00** |
| **Udgifter**  Kontingent til FISP | 1.168,10 |  |
| Bankgebyrer (Kontonr. 16868248) | 885,00 |  |
| Trykkeregning Museum Tusculanum (DYP 48 + DYP 49) | 28.560,00 |  |
| Webhotel mv (Betalt i 2015) | 0 |  |
| **Udgifter i alt** |  | **30.613,10** |
| **Resultat** |  | **-7.463,10** |
| **Balance** |  |  |
| Indestående på konto pr. 31.12.15 |  | **78.160,41** |
| Resultat af regnskabsåret |  | **-7.463,10** |
| Indestående på konto pr. 31.12.16 |  | **70.697,31** |
| **Difference** |  | **0** |

|  |  |  |
| --- | --- | --- |
| Peter Storm-Henningsen | Erik Bendsen | Nikolaj Nottelmann |
| Kasserer | Revisor | Revisor |

DANSK FILOSOFISK SELSKAB

|  |  |  |
| --- | --- | --- |
| **Budget for 2017** |  | |
| **Indtægter** |
| Kontingenter | 5 a 400 kr. | 2000,00 |
| Kontingenter | 80 a 350 kr. | 28.000,00 |
| Kontingenter | 2 a 200 kr. | 400,00 |
| Kontingenter | 40 a 175 kr. | 7.000,00 |
| **Indtægter i alt** |  | **37.400,00** |

Generalforsamlingen marts 2017

|  |  |
| --- | --- |
| **Udgifter** |  |
| Danish Yearbook 50 (100 stk. á 180 kr.) | 18.000,00 |
| Webhotel | 168,00 |
| Domænenavn | 200,00 |
| Kontingent FISP | 1.500,00 |
| Bankgebyrer (inkl. BS og mobilepay) | 4.000,00 |
| **Udgifter i alt** | **23.868,00** |

Resultat 13.532,00

**Peter Storm-Henningsen**

**Kasserer**